dh-unibe/image-text_koenigsfelden-charters-post-1500 huggingface dataset:
Ich, Otto von Ùlīgen, rittˀ, ze Endingen seshaft, ✳ tuͦn kund allen, ✳ die disen brief sehent
oder hoͤrent lesen, ✳ daz ich, gesunde libes ✳ un̄ gemuͦtes, ✳ willenklich,✳ guͦtes dankes ✳ und
sunderbar durch minen ✳ un̄ minˀ erben ✳ ✳ nuzz un̄ fromen ✳ dem fromen ✳ un̄ wol bescheidenen manne ✳ Johansen dem verren, burgˀ ze Walzhuͦt, ✳ hab ze koͧfenne geben, ✳ reht ✳
un̄ redelich, ✳ umb nûndhalb pfund nùwˀ pfennīge, guͦtˀ un̄ gaͤber, solichˀ, so ze Baden
jeze genaͤme sint, ✳ ein hofstat, die ze Obnˀ Endingen bi dem obnˀ stege gelegen ist, ✳ underthalb an Johās des Ottern hofstat, ✳ un̄ die Ruͦdolf Riethein buwet, ✳ un̄ hab im die selben hofstat geben mit aller ir zuͦ gehoͤrde, ✳ un̄ vûr eigen gutͦ. ✳ ich hab ôch die e genanden pfennīge ✳ von dem vor geschribenen Johansen enpfangen ✳ gar ✳ un̄ ganzeklich, ✳
un̄ hab sù in minen ✳ un̄ miner erben nuzz ✳ un̄ fromen alleklich bekerùt, ✳ un̄ hier
umbe hab ich mich entzigen gegen im ✳ un̄ an sin hand aller rechtūge, ✳ so ich an der
e genanden hofstat je gehatte ✳ oder gehaben mohte. ✳ sunderlich sol man wissen, ✳
daz die vor geschriben getat ✳ oder gift ✳ ist beschehen ✳ mit allen getaͤten, ✳ worte, ✳
und wˀken, ✳ so von reht ✳ oder von gewonheit ✳ dar zuͦ gehorte, ✳ oder gehoͤren mohte. ✳
ich, der e genande Otto von Ùlingen, globen bi guͦten trùwen ✳ un̄ binde mine
erben ✳ ✳ ôch dar zuͦ, die vor geschribenen getat staͤte ze haltenne ✳ un̄ da widˀ niemˀ
ze tuͦnde an enkeinˀ stat, ✳ noch in enkeinen weg, ✳ un̄ ôch der e genanden hof stat
vùr eigen guͦt wˀ ze sinde an allen stetten, ✳ swa ✳ oder swenne es dem vor genanden
Johansen ✳ oder sinen erben not beschiht nah rehte. ✳ un̄ des ze einē waren urkùnde, so hab ich min ingesigel gehenket offenlich an disen brief, ✳ der geben ward
do es ôch beschach an dem naͤhsten fritag nah sant Martis tag, ✳ do man zalte
von gottes gebùrte drizehen hunder jar un̄ vierzig jar, ✳ dar nach in dem dritten jare. ✳
Königsf. 199
Staatsarchiv
AARGAU
wist um̄ j offstatt zuͦ Oberending₎ ✳ bim staͤg ✳
Nͦ✳ 9 ✳
K
S ✳ 4
c iiij
von Waltzhuͦt
dez ferren brief ùbˀ ein hoffstat